PMIndiaData/PMIndiaSum huggingface dataset:
डॉ. ए पी जे अब्दुल कलाम यांच्या जयंतीनिमित्त पंतप्रधान नरेंद्र मोदी यांच्याकडून आदरांजली अर्पण

माजी राष्ट्रपती डॉ. ए पी जे अब्दुल कलाम यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली अर्पण केली आहे. 21 व्या शतकातला मजबूत आणि आधुनिक भारत घडवण्याची कलाम यांची दृष्टी होती, हे साध्य करण्यासाठी त्यांनी आपले संपूर्ण आयुष्य वेचले. त्यांचे आदर्श जीवन हे प्रत्येक भारतीयांसाठी प्रेरणादायी असल्याचे पंतप्रधानांनी म्हटले आहे.
आसियान-भारत स्मृति शिखर परिषदेच्या पूर्वसंध्येला पंतप्रधानांच्या द्विपक्षीय बैठका

भारत-आसियान भागिदारीला 25 वर्षे पूर्ण होत असल्यानिमित्त आयोजित आसियान-भारत स्मरणार्थ शिखर परिषदेच्या पूर्वसंध्येला पंतप्रधान नरेंद्र मोदी यांनी म्यानमारच्या स्टेट कौन्सलर आंग सान सू की, व्हिएतनामचे पंतप्रधान गुएन जुआन फुक आणि फिलिपिन्सचे राष्ट्रपती रॉड्रिगो रोआ ड्युटर्ट यांच्याबरोबर काल स्वतंत्रपणे द्विपक्षीय बैठका घेतल्या. 2. आसियान-भारत स्मृती शिखर परिषदेत सहभागी होण्यासाठी आणि यावर्षी 26 जानेवारी रोजी प्रजासत्ताक दिन सोहळ्याचे प्रमुख पाहुणे म्हणून निमंत्रण स्वीकारल्याबद्दल पंतप्रधानांनी या तीनही नेत्यांचे भारतात स्वागत केले. 3. स्टेट कौन्सलर आंग सान सू की आणि पंतप्रधान मोदी यांच्यात झालेल्या बैठकीदरम्यान परस्पर हिताच्या विविध मुद्यांवर आणि सप्टेंबर 2017 मध्ये पंतप्रधानांच्या म्यानमार दौऱ्यात घेतलेल्या प्रमुख निर्णयांच्या पाठपुराव्यासह द्विपक्षीय संबंध अधिक मजबूत करण्याच्या उपाययोजनांबाबत चर्चा झाली. 4. पंतप्रधान फुक यांच्याबरोबर झालेल्या बैठकीत, भारत-प्रशांत क्षेत्रातील सागरी सहकार्य, संरक्षण, तेल आणि वायू, व्यापार आणि गुंतवणूक या क्षेत्रांसह व्यापक धोरणात्मक भागीदारीच्या चौकटीत राहून उभय देशांमधील द्विपक्षीय संबंधांच्या वाढीबद्दल दोन्ही नेत्यांनी समाधान व्यक्त केले. माहिती आणि प्रसारण क्षेत्रातील सहकार्याबाबत आणि आसियान-भारत अंतराळ सहकार्याअंतर्गत व्हिएतनाममध्ये ट्रॅकिंग आणि डाटा रिसेप्शन स्टेशन आणि डाटा प्रोसेसिंग सुविधा स्थापन करण्याबाबत या दौऱ्यात स्वाक्षरी करण्यात आलेल्या दोन करारांमुळे भारत-व्हिएतनाम संबंधांना अधिक चालना मिळेल, यावर उभय नेत्यांनी सहमती दर्शवली. 100 दशलक्ष अमेरिकन डॉलर्स कर्जाच्या वापराबाबत त्यांनी समाधान व्यक्त केले, ज्याअंतर्गत एल ॲन्ड टी कंपनीला ऑफशोर पॅट्रोल व्हेसल्सच्या निर्मितीसाठी कंत्राट देण्यात आले आहे. 500 दशलक्ष अमेरिकन डॉलर्सचे अन्य कर्ज लवकरच वापरण्याचा निर्णय त्यांनी घेतला. 5. राष्ट्रपती ड्यूटर्ट यांच्याबरोबर झालेल्या बैठकीत, उभय नेत्यांनी नोव्हेंबर 2017 मध्ये मनिला येथे झालेल्या बैठकीनंतर द्विपक्षीय संबंधातील प्रगती आणि जागतिक आणि प्रादेशिक परिस्थितीचा आढावा घेतला. उभय देशांमध्ये सहकार्याला विशेषत: पायाभूत विकास क्षेत्रातील सहकार्याला अधिक गती देण्याबाबत यावेळी एकमत झाले. भारताच्या ॲक्ट ईस्ट धोरण आणि फिलिपिन्सच्या बिल्ड-बिल्ड-बिल्ड कार्यक्रमाअंतर्गत दोन्ही देशांच्या खासगी क्षेत्रांदरम्यान सहकार्यासाठी अनेक क्षेत्रे असल्याबाबत त्यांच्यात एकमत झाले. इन्वेस्ट इंडिया आणि बोर्ड ऑफ इन्वेस्टमेंटस ऑफ द फिलिपिन्स यांच्यातील सामंजस्य कराराच्या आदान-प्रदान प्रसंगी दोन्ही नेते उपस्थित होते. 6. या तीनही बैठकांमध्ये भारत दौऱ्यावर आलेल्या मान्यवरांनी भारत-प्रशांत क्षेत्रात शांतता, सुरक्षा आणि सामाजिक-आर्थिक विकासासाठी आसियान-भारत संबंधांचे महत्व अधोरेखित केले आसियान-भारत हे स्मृती शिखर परिषदेतील चर्चेसाठी उत्सुक आहेत.
जुलै 2019 पासून 5 टक्के अतिरिक्त महागाई भत्त्याला केंद्रीय मंत्रिमंडळाची मंजूरी

पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने 1 जुलै 2019 पासून केंद्र सरकारी कर्मचारी आणि निवृत्ती वेतनधारकांच्या महागाई भत्त्यात 5 टक्के वाढ करायला मंजूरी दिली आहे. मूळ वेतनावर सध्या 12 टक्के महागाई भत्ता दिला जात असून, या वाढीमुळे तो 17 टक्के होईल. 7 व्या केंद्रीय वेतन आयोगाच्या शिफारशींनुसार स्वीकृत सूत्राच्या अनुषंगाने ही वाढ करण्यात आली आहे. या निर्णयामुळे केंद्र सरकारच्या तिजोरीवर वार्षिक 15,909.35 कोटी रुपये, तर चालू आर्थिक वर्षात 10,606.20 कोटी रुपये आर्थिक भार येईल. या निर्णयामुळे केंद्र सरकारच्या सुमार 49.93 लाख कर्मचारी आणि 65.26 लाख निवृत्ती वेतनधारकांना लाभ मिळेल.
खेलो इंडिया शालेय क्रीडा स्पर्धांचा पंतप्रधान उद्या नवी दिल्लीत करणार शुभारंभ

पंतप्रधान नरेंद्र मोदी उद्या नवी दिल्लीतल्या इंदिरा गांधी इनडोअर स्टेडियममध्ये पहिल्या खेलो इंडिया शालेय स्पर्धांचे उद्‌घाटन करणार आहेत. देशात सर्वच स्तरावर क्रीडा संस्कृती बहरावी, सर्व प्रकारच्या खेळांसाठी मजबूत ढाचा निर्माण व्हावा आणि क्रीडा जगतातले अग्रगण्य राष्ट्र म्हणून भारताची ओळख व्हावी या उद्देशाने खेलो इंडिया कार्यक्रम सुरु करण्यात येत आहे. शालेय स्तरावरच विद्यार्थ्यांमधले क्रीडा नैपुण्य ओळखून भविष्यातले खेळाडू म्हणून त्यांची जोपासना व्हावी हे उद्दिष्ट यामागे ठेवण्यात आले आहे. उच्चाधिकार समितीकडून विविध स्तरावर निवडण्यात आलेल्या गुणवान खेळाडूंना वार्षिक पाच लाख रुपयांचे आर्थिक पाठबळ पुरवण्यात येणार असून आठ वर्षांसाठी हे सहाय्य केले जाणार आहे. नवी दिल्लीत 31 जानेवारी ते 8 फेब्रुवारी दरम्यान खेलो इंडिया शालेय क्रीडा स्पर्धा चालू राहणार आहे. धर्नुविद्या, बॅडमिंटन, बास्केट बॉल, फुटबॉल, मुष्टियुद्ध, हॉकी, ज्युडो, कबड्डी, खो-खो, नेमबाजी, जलतरण, व्हॉलीबॉल, भारत्तोलन, कुस्ती आणि जिमॅस्टिक अशा 16 क्रीडा प्रकारांमध्ये 17 वर्षाखालील खेळाडू सहभागी होणार आहेत. देशातल्या युवा पिढीच्या क्रीडा नैपुण्याची आणि भारताच्या क्रीडा क्षेत्रातल्या क्षमतेची झलक या स्पर्धेमध्ये अनुभवायला मिळणार आहे. खेलो इंडिया शालेय क्रीडा स्पर्धेत 199 सुवर्ण पदकं तितकीच रौप्य पदकं आणि 275 कांस्य पदकांसाठी खेळाडू आपले कौशल्य पणाला लावणार आहेत.
पुरुषांच्या 77 किलो भारोत्तोलन प्रकारात सुवर्णपदक जिंकल्याबद्दल सतीशकुमार शिवलिंगमचे पंतप्रधानांकडून अभिनंदन

राष्ट्रकुल क्रीडा स्पर्धेत सुवर्णपदक जिंकल्याबद्दल भारोत्तोलक सतीश कुमार शिवलिंगमचे पंतप्रधान नरेंद्र मोदी यांनी अभिनंदन केले आहे. पंतप्रधान म्हणाले, ” भारताचे भारोत्तोलक पदक तालिकेत भारताचे स्थानही उंचावत आहेत. 77 किलो वजनी गटात सुवर्णपदक जिंकल्याबद्दल सतीशकुमार शिवलिंगमचे अभिनंदन. ग्लासगो 2014 आणि गोल्ड कोस्ट 2018 या सलग दोन राष्ट्रकुल स्पर्धांमध्ये सुवर्णपदके जिंकून त्याने इतिहास रचला आहे.”
पंतप्रधानांनी त्रिपुराच्या जनतेला राज्य स्थापना दिनाच्या शुभेच्छा दिल्या

पंतप्रधान नरेंद्र मोदी यांनी त्रिपुराच्या जनतेला राज्य स्थापना दिनाच्या शुभेच्छा दिल्या आहेत. पंतप्रधान म्हणाले,”राज्य स्थापना दिनानिमित्त मी त्रिपुराच्या जनतेला शुभेच्छा देतो आणि राज्याच्या सर्वांगीण विकासासाठी प्रार्थना करतो. ”
शौर्य पुरस्कार विजेत्यांच्या गौरवार्थ संकेतस्थळाचे पंतप्रधानांच्या हस्ते उदघाटन

स्वातंत्र्योत्तर काळातील सर्व शौर्य पुरस्कार विजेत्यांचा गौरव करण्यासाठी पंतप्रधान नरेंद्र मोदी यांनी आज नवीन संकेतस्थळाचे उदघाटन केले. http://gallantryawards.gov.in/ या संकेतस्थळाची घोषणा करताना ट्विटरवर पंतप्रधान म्हणाले कि या पोर्टलवर आपले शूर पुरुष, महिला, नागरिक आणि सशस्त्र दलांच्या कर्मचाऱ्यांच्या यशोगाथांचे संवर्धन केले जाईल. पंतप्रधान म्हणाले,” स्वातंत्र्योत्तर काळातील सर्व शौर्य पुरस्कार विजेत्यांच्या स्मरणार्थ http://gallantryawards.gov.in/ हे संकेतस्थळ सुरु करण्यात आले आहे. या पोर्टलवर आपले शूर पुरुष, महिला, नागरिक आणि सशस्त्र दलांच्या कर्मचाऱ्यांच्या यशोगाथांचे संवर्धन केले जाईल. जर तुमच्याकडे काही माहिती/छायाचित्रे असतील तर ती या पोर्टलवर जोडली जातील. संकेतस्थळावरील फीडबॅक लिंकच्या माध्यमातून कृपया तुमच्याकडील माहिती पाठवा.”
106 वर्षीय श्याम सरन नेगी यांनी मतदान केल्याबद्दल पंतप्रधानांकडून कौतुक

106 वर्षे वयाचे श्याम सरन नेगी यांनी चौतिसाव्या वेळी मतदानाचा हक्क बजावल्याबद्दल पंतप्रधान नरेंद्र मोदी यांनी त्यांचे कौतुक केले आहे. ट्विट संदेशात पंतप्रधान म्हणाले : "हे कौतुकास्पद आहे आणि युवा मतदारांना निवडणुकीत भाग घेण्यासाठी तसेच आपली लोकशाही बळकट करण्यासाठी प्रेरक ठरेल."
ब्रिक्स शिखर परिषदेदरम्यान पंतप्रधान नरेंद्र मोदी आणि रशियाचे अध्यक्ष व्लादीमीर पुतीन यांची बैठक

11 व्या ब्रिक्स संमेलनाच्या पार्श्वभूमीवर पंतप्रधान नरेंद्र मोदी यांनी रशियाचे अध्यक्ष व्लादीमीर पुतीन यांची ब्राझीलिया येथे 13 नोव्हेंबरला भेट घेतली. या नेत्यांची या वर्षातली ही चौथी भेट आहे. पंतप्रधान नरेंद्र मोदी यांच्या व्लादीवोस्तोकला भेटीनंतर द्विपक्षीय संबंधातल्या प्रगतीचा आढावा या नेत्यांनी यावेळी घेतला. संरक्षणमंत्री आणि पेट्रोलियम आणि नैसर्गिक वायू मंत्र्यांच्या रशियाच्या यशस्वी भेटीचा पंतप्रधानांनी विशेष उल्लेख केला. 2025 पर्यंत द्विपक्षीय व्यापारासाठीचे 25 अब्ज अमेरिकी डॉलर्सचे उद्दिष्ट आधीच पूर्ण झाल्याबद्दल दोन्ही नेत्यांनी समाधान व्यक्त केले. प्रादेशिक स्तरावर व्यापारात येणारे अडथळे दूर करण्याच्या दृष्टीने रशियातले प्रांत आणि भारतीय राज्ये या स्तरावर पहिला द्विपक्षीय प्रादेशिक मंच पुढच्या वर्षी आयोजित करण्याचा निर्णय या नेत्यांनी घेतला. तेल आणि नैसर्गिक वायू आयातीतल्या स्थैर्य आणि प्रगतीची दखल उभय नेत्यांनी घेतली. पुतीन यांनी आर्कटिक प्रदेशातली नैसर्गिक वायू क्षमता अधोरेखित करत या भागात गुंतवणूक करण्यासाठी भारताला आमंत्रित केले. दोन्ही नेत्यांनी पायाभूत क्षेत्रातल्या प्रगतीचा विशेषत: नागपूर-सिकंदराबाद रेल्वे क्षेत्रात गती वाढविण्यासंदर्भातल्या प्रगतीचा आढावा घेतला. संरक्षण क्षेत्र आणि नागरी अणू ऊर्जा क्षेत्रातल्या सहकार्याबाबत यावेळी समाधान व्यक्त करण्यात आले. आंतरराष्ट्रीय मुद्यांबाबत दोन्ही देशांचे समान विचार असून भविष्यातही चर्चा सुरू ठेवण्यावर या नेत्यांचे एकमत झाले. पुतीन यांनी येत्या वर्षात विजय दिन कार्यक्रमात सहभागी होण्यासाठी मॉस्कोला भेट देण्याचे निमंत्रण पंतप्रधान नरेंद्र मोदी यांना दिले त्याचा पंतप्रधानांनी सहर्ष स्वीकार केला.
पंतप्रधानांनी आय आय आय टी गुवाहाटीच्या संकुलाचे भूमीपूजन केले, आय आय टी, एन आय टी आणि ईशान्येतील केंद्रीय विद्यापीठांच्या विद्यार्थ्यांना संबोधित केले

पंतप्रधान नरेंद्र मोदी यांनी आज आय आय आय टी गुवाहाटीच्या संकुलाचे भूमीपूजन केले. यावेळी आय आय टी, एन आय टी आणि ईशान्येतील केंद्रीय विद्यापीठांच्या विद्यार्थ्यांना संबोधित करताना पंतप्रधान म्हणाले की, 21 वे शतक हे ज्ञानाचे शतक आहे. इतिहासात जेव्हा जेव्हा ज्ञान ही जगाची ताकद बनली, तेव्हा भारताने नेतृत्व पुरवले. ते म्हणाले की, आज लोकसांख्यिक दृष्ट्या भारत हा जगातील तरुण देश असून, ऊर्जेने ओतप्रोत भरलेला आहे. जगाचे नेतृत्व करण्याची ही संधी आहे आणि आव्हान देखील आहे. पंतप्रधान म्हणाले की, आज बहुतांश जागतिक आर्थिक सर्वेक्षणे सांगतात की, भारत जलद गतीने वाढणारी प्रमुख अर्थव्यवस्था आहे. केंद्र सरकारने युवकांवर लक्ष केंद्रित केले असून, विचारपूर्वक अनेक उपक्रम सुरु केले आहेत. कौशल्य विकास, मेक इन इंडिया अभियान, स्टार्ट अप चळवळ या दिशेने सरकारने केलेल्या प्रयत्नांचा त्यांनी उल्लेख केला. इलेक्ट्रॉनिक्स आणि संरक्षण सामुग्री निर्मिती ही प्राधान्य क्षेत्रे असल्याचा खास उल्लेख पंतप्रधानांनी केला.
संसदेत उपराष्ट्रपती हमीद अन्सारी यांच्या निरोप समारंभात पंतप्रधानांचे वक्तव्य

पंतप्रधान नरेंद्र मोदी यांनी उपराष्ट्रपती हमीद अन्सारी यांची प्रशंसा करताना म्हटले की दहा वर्षे राज्यसभेचे अध्यक्ष म्हणून काम करताना त्यांनी आपले कौशल्य, संयम आणि बुध्दीचा वापर केला. राज्यसभेत कुठल्याही परिस्थितीत शांत राहावे लागते. हमीद अन्सारी यांच्‍यासाठी संसदेत आयोजित निरेाप समारंभात पंतप्रधान म्हणाले की अन्सारी प्रदीर्घ सार्वजनिक जीवनात वादविवादांपासून दूर राहिले. पंतप्रधान म्हणाले की अन्सारी यांचे कुटुंब अनेक पिढयांपासून सार्वजनिक जीवनात आहे. त्यांनी ब्रिगेडिअर उस्मान यांचा विशेष उल्लेख केला, जे 1948 मध्ये देशाचे संरक्षण करताना शहीद झाले. पंतप्रधानांनी अन्सारी यांना सूचना केली की राज्यसभा चालवण्याचा त्यांचा प्रदीर्घ अनुभव त्यांनी लिहून काढावेत जेणेकरुन वरच्या सभागृहाचे कामकाज प्रभावीपण कसे केले जाते ते सर्वांना कळेल.”
महाराष्ट्र रोजगार मेळाव्यातील पंतप्रधानांचा व्हिडिओ संदेश

नमस्कार! मी, सर्वात आधी, आपल्या सर्वांचे, मनापासून अभिनंदन करतो ! आपल्यापैकी काही लोकांना, आज नियुक्तीपत्र प्रदान होत आहेत, याचा मला खूप आनंद होत आहे. मी यासाठी, आपल्याला खूप खूप शुभेच्छा देतो! देशातील तरुणांना सरकारी विभागांमध्ये सामूहिकरित्या नियुक्तीपत्र देण्याच्या अभियानात, आज महाराष्ट्राचे नावही जोडले जात आहे. केंद्र सरकारने धनत्रयोदशीच्या दिवशी दहा लाख नोकऱ्या देण्याच्या अभियानाची सुरुवात केली होती. मी तेव्हाच म्हटले होते की येणाऱ्या दिवसात, विविध राज्य सरकारे देखील याच प्रकारे रोजगार मेळावे घेतील. याच शृंखलेत आज महाराष्ट्रात शेकडो तरुणांना एकाच वेळी नियुक्तीपत्रे दिली जात आहेत. ज्या युवक युवतींना आज नियुक्तीपत्र प्राप्त होत आहेत त्यांना मी खूप शुभेच्छा देतो. मी, महाराष्ट्राचे मुख्यमंत्री एकनाथ शिंदेजी आणि उपमुख्यमंत्री देवेंद्र फडणवीसजी यांचेही अभिनंदन करतो. इतक्या कमी कालावधीत रोजगार मेळाव्याचे झालेले आयोजन पाहता, महाराष्ट्र सरकार तरुणांना रोजगार देण्याच्या दिशेने दृढ संकल्पासह वाटचाल करत आहे हे स्पष्ट होते. मला याचाही आनंद आहे की येणाऱ्या काळात महाराष्ट्रात याच प्रकारे रोजगार मेळाव्यांचा विस्तार केला जाईल. मला सांगण्यात आले की महाराष्ट्राच्या गृह विभागात हजारो पोलीस कॉन्स्टेबलची भरती होईल आणि ग्रामीण विकास विभागात देखील भरती अभियान चालवले जाईल. मित्रांनो, सध्या देश स्वातंत्र्याचा अमृत महोत्सव साजरा करत आहे. देश विकसित भारताच्या ध्येयावर काम करत आहे. या ध्येयप्राप्तीत आपल्या तरुणांची खूप मोठी भूमिका आहे, आपली आहे. बदलत्या काळात ज्या प्रकारे वेगाने नोकऱ्यांचे स्वरूप बदलत आहे, त्याच वेगाने सरकार देखील विविध प्रकारच्या नोकऱ्यांकरिता सातत्याने संधी निर्माण करत आहे. स्वयंरोजगाराकरिता विनाहमी कर्ज देणाऱ्या मुद्रा योजनेअंतर्गत, सरकारने 20 लाख कोटी रुपयांतून अधिकची मदत तरुणांना केली आहे. याचा खूप मोठा लाभ महाराष्ट्रातील तरुणांनी घेतला आहे. सरकार स्टार्टअप्सना, लघुउद्योगांना, एमएसएमईना सर्वतोपरी आर्थिक मदत करत आहे, जेणेकरून तरुणांना आपली प्रतिभा दाखवण्याची पूर्ण संधी मिळेल. मित्रांनो, सरकारच्या प्रयत्नांबाबतची सर्वात महत्त्वाची बाब म्हणजे, रोजगार आणि स्वयंरोजगाराच्या या संधी दलित-मागास, आदिवासी, सर्वसामान्य आणि महिला अशा सर्वांनाच समान रूपाने उपलब्ध केली जात आहे. सरकारद्वारे ग्रामीण भागात बचत गटांनाही खूप प्रोत्साहन दिले जात आहे. गेल्या आठ वर्षात आठ कोटी महिला बचत गटाशी जोडल्या गेल्या आहेत. या बचत गटांना साडेपाच लाख कोटी रुपयांची आर्थिक मदत देण्यात आली आहे. आता या समूहाशी संबंधित महिला आपली उत्पादने तर तयार करत आहेतच, इतर महिलांनाही रोजगार देत आहेत. मित्रांनो, सरकार, देशभरात आज पायाभूत सुविधा, माहिती तंत्रज्ञान आणि अन्य क्षेत्रात विक्रमी गुंतवणूक करत आहे, त्यामुळे देखील सातत्याने रोजगाराच्या नवनवीन संधी निर्माण होत आहेत. आपण फक्त महाराष्ट्राचा विचार केला, तर केंद्र सरकारतर्फे दोन लाख कोटी रुपयांपेक्षाही अधिकचे सुमारे सव्वा दोनशे प्रकल्प मंजूर करण्यात आले आहेत. या प्रकल्पांवर सध्या काम सुरू आहे किंवा लवकरच सुरू होणार आहेत. तुम्ही विचार करू शकता, महाराष्ट्रात रेल्वेत 75 हजार कोटी रुपये आणि आधुनिक रस्त्यांकरिता 50 हजार कोटी रुपयांचे प्रकल्प मंजूर केले आहेत. सरकार जेव्हा इतका मोठा खर्च पायाभूत सुविधांवर करते, तेव्हा त्यामुळे देखील रोजगाराच्या लाखो नव्या संधी निर्माण होतात. मित्रांनो, मला विश्वास आहे की भविष्यात महाराष्ट्रात तरुणांकरिता याच प्रकारे रोजगाराच्या अगणित संधी निर्माण होत राहतील. पुन्हा एकदा, आज नियुक्तीपत्र प्राप्त करणाऱ्या सर्व तरुण-तरुणींना मी शुभेच्छा देतो. खूप खूप धन्यवाद.
उत्पन्नावरचा दुहेरी कर टाळणे आणि वित्तीय कर चुकवेगिरी रोखण्यासाठी भारत- चीन  करारातील सुधारणा संबंधी  करारावर  स्वाक्षऱ्या  आणि स्वीकृतीला मंत्रिमंडळाची मंजुरी

दुहेरी कर टाळण्यासाठी आणि वित्तीय चुकवेगिरी रोखण्यासाठी भारत आणि चीन यांच्यातल्या करारात सुधारणा करणाऱ्या करारावर स्वाक्षऱ्या करण्याला आणि त्याला स्वीकृती देण्याला केंद्रीय मंत्रिमंडळाने मंजुरी दिली आहे. अन्य बदल करण्याबरोबरच या करारानुसार माहितीचे आदान प्रदान अद्ययावत आंतर राष्ट्रीय मानका नुसार करण्यात येणार आहे.
विशेष गुणधर्म असलेल्या 35 पिकांची वाणे 28 सप्टेंबर रोजी होणार  पंतप्रधानांच्या हस्ते राष्ट्राला समर्पित

नवी दिल्‍ली, 27 सप्‍टेंबर 2021 हवामान बदलानुकुल तंत्रज्ञानाविषयी जनजागृती करण्याच्या प्रयत्नांचा भाग म्हणून पंतप्रधान नरेंद्र मोदी उद्या, म्हणजेच 28 सप्टेंबर रोजी सकाळी 11 वाजता आयसीएआर संस्था, राज्य आणि केंद्रीय कृषी विद्यापीठे, कृषी विज्ञान केंद्रांद्वारे आयोजित कार्यक्रमात दूरदृश्य प्रणालीद्वारे विशेष गुणधर्म असलेल्या पिकांच्या 35 वाणांचे लोकार्पण करतील. रायपूरच्या राष्ट्रीय बायोटीक स्ट्रेस टॉलरन्स संस्थेच्या नवीन परिसराचे लोकार्पणही पंतप्रधानांच्या हस्ते होईल. या प्रसंगी पंतप्रधान, कृषी विद्यापीठांना हरित परिसर पुरस्कार देखील देतील आणि नवनवीन पद्धती वापरणाऱ्या शेतकऱ्यांशी संवाद साधतील. तसेच उपस्थितांना संबोधित करतील. केंद्रीय कृषी मंत्री आणि छत्तीसगडचे मुख्यमंत्री या वेळी उपस्थित असतील. विशेष गुणधर्म असलेल्या पिकांविषयी माहिती: हवामान बदल आणि कुपोषणाचे आव्हान पेलण्यासाठी भारतीय कृषी संशोधन संस्थेने (ICAR) ने विशेष गुणधर्म असलेले पिकांचे वाण विकसित केले आहे. अशा 35 पिकांची विशेष बियाणे, 2021 या एकाच वर्षात विकसित करण्यात आली आहेत. यात,दुष्काळ सहन करणाऱ्या चण्याचे वाण, गळून जाणे किंव वंध्यत्व अशा समस्यांवर मात करणारे तूरीचे/देशी चण्याचे वाण, लवकर विकसित होणारे सोयाबीनचे वाण, रोगप्रतिकारशक्ति असलेले तांदळाचे आणि जैविक ताकद अधिक असलेले,गव्हाचे वाण बाजरी, मका,चणे, राजगीरा, कुट्टू,फाबा बिन, विंगड बिन, अशा जातीची वाणे विकसित करण्यात आली आहे. या विशेष गुणधर्म असलेल्या पिकांच्या वाणात काही पिकांमध्ये असलेल्या विशेष पोषणरोधी मूल्यांकांचा सामना करण्याची ताकदही असते. ही पोषणरोधी मूल्ये मानव आणि प्राण्यांच्या शरीराला घातक असतात, त्यांची काही उदाहरणे म्हणजे, पुसा डबल झीरो मोहरी 33, संकरीत आरसीएच -1 ज्यात ऱ्यूसिक ॲसिड असते आणि एक सोयाबीन वाण –जे पोषणविरोधी तत्वापासून मुक्त आहे, अशा वाणांचा समावेश आहे. त्याशिवाय, सोयाबीन, ज्वारी, बेबी कॉर्न, यांचा समावेश आहे. राष्ट्रीय जैविक तणाव व्यवस्थापन संस्थेविषयी माहिती रायपूर येथील राष्ट्रीय जैविक तणाव व्यवस्थापन संस्थेची स्थापना, जैविक तणावांचा शास्त्रशुद्ध अभ्यास करणे , मनुष्यबळ निर्मिती आणि धोरणात्मक सहाय्यासाठी झाली आहे. 2020-21 पासून या संस्थेत पदव्युत्तर अभ्यासक्रमही सुरु झाले आहेत. हरित परिसर पुरस्कारांविषयी माहिती राज्याच्या तसेच केंद्रीय कृषी विद्यापीठांना अधिक हरित आणि स्वच्छ ठेवण्यास प्रोत्साहन मिळावे, विद्यार्थ्याना या कामासाठी प्रेरणा मिळावी या हेतूने, हे पुरस्कार दिले जातात.
लक्ष्मणराव इनामदार यांच्या जन्मशताब्दीनिमित्त सहकार संमेलनाला पंतप्रधान उपस्थित

लक्ष्मणराव इनामदार यांच्या जन्मशताब्दी सोहळयानिमित्त आयोजित सहकार संमेलनाला पंतप्रधान नरेंद्र मोदी आज उपस्थित राहिले. यावेळी समुदायाला संबोधित करताना पंतप्रधान म्हणाले की, आपला देश “बहुरत्न वसुंधरा” आहे, जिथे अनेक लोकांनी वेगवेगळया प्रांतात आणि वेगवेगळया कालखंडात मोठे योगदान दिले आहे. त्यापैकी काहींना प्रसिध्दी मिळाली, मात्र असेही अनेकजण आहेत ज्यांनी अमूल्य योगदान दिले आणि तरीही ते अपरिचितच राहिले. वकील साहेब – लक्ष्मणराव इनामदार हे त्यापैकी एक आहेत असे पंतप्रधान म्हणाले. अपरिचित राहूनही प्रत्येकाला एकत्र आणणे हे सहकारी चळवळीचे पहिले तत्व असल्यावर पंतप्रधानांनी भर दिला. ते म्हणाले की, इनामदारांनी हे तत्व अंगीकारले आणि त्यांचे आयुष्य हे प्रेरणेचा स्रोत आहे. 2022 पर्यंत शेतकऱ्यांचे आणि त्यांचे आयुष्य हे प्रेरणेचा स्रोत आहे. ग्रामीण आणि शहरी भागात संतुलित विकास या उद्दिष्टांबाबतही बोलतांना पंतप्रधान म्हणाले की ही उद्दिष्टे साध्य करण्यात सहकार चळवळ महत्वपूर्ण भूमिका पार पाडू शकते. सहकार चळवळीतील “भावना” जतन करण्याच्या महत्वावर भर देताना पंतप्रधान म्हणाले की, ग्रामीण भागात अजूनही मोठया प्रमाणावर ही “भावना” अबाधित आहे. “विना संस्कार, नहीं सहकार” या इनामदारांच्या मंत्राचा त्यांनी पुनरुच्चार केला. पंतप्रधान म्हणाले कि आज शेतकरी किरकोळ दरात खरेदी करतो आणि घाऊक दरात विकतो. दलाली बंद करण्यासाठी आणि उत्पन्न वाढवण्यासाठी ही प्रक्रिया उलट करणे गरजेचे आहे. जनतेच्या समस्या सोडवण्याची क्षमता सहकार चळवळीत असल्याचे ते म्हणाले. भारतीय समाजाच्या स्वभावाला अनुरुप अशी सहकार चळवळ असल्याचे ते म्हणाले. युरियाला कडुनिंबाचे विलेपन, मधमाशी पालन यांसारख्या क्षेत्रात चळवळ लक्षणीय योगदान देऊ शकते असे पंतप्रधान म्हणाले. पंतप्रधानांनी दोन पुस्तके प्रकाशित केली. लक्ष्मणराव इनामदार यांच्यावरचे एक आणि दुसरे “नाईन जेम्स ऑफ इंडियन को-ऑपरेटिव्ह मूव्हमेंट” तसेच यावेळी सहकार क्षेत्रातील सर्वोत्कृष्ट कामगिरीसाठी पंतप्रधानांच्या हस्ते पुरस्कार प्रदान करण्यात आले.
शेर-ए-कश्मिर कृषी विज्ञान आणि तंत्रज्ञान विद्यापीठाच्या दीक्षांत समारंभाला पंतप्रधानांची उपस्थिती

जम्मुमधीलशेर-ए-कश्मिर कृषी विज्ञान आणि तंत्रज्ञान विद्यापीठाच्या दीक्षांत समारंभाला पंतप्रधान नरेंद्र मोदी उपस्थित राहिले. अन्य एका समारंभात त्यांनी पकुलडुल ऊर्जा प्रकल्प आणि जम्मू रिंगरोडची पायाभरणी केली. तसेच माता वैष्णोदेवी देवस्थानच्या ताराकोटे मार्ग आणि मटेरियल रोप-वेचे उद्‌घाटनही पंतप्रधानांच्या हस्ते झाले. तंत्रज्ञानानी जीवनाशी संबंधित सर्व घटकांमध्ये बदल घडवून आणले असून, देशातील युवक या बदलांशी जुळवून घेत आहेत, असे पंतप्रधानांनी दीक्षांत समारंभात सांगितले. कृषी क्षेत्रातही शेतकऱ्यांच्या हितासाठी तंत्रज्ञानाचा समावेश करुन नवीन संस्कृती विकसित करण्याची आवश्यकता असल्याचे मत पंतप्रधानांनी व्यक्त केले. शेतकऱ्यांचे उत्पन्न वाढवण्याच्या उद्दिष्टाने केंद्र सरकारची धोरणे आणि निर्णय पुरक असतात, असे ते म्हणाले. वैज्ञानिक दृष्टीकोन, तांत्रिक नाविन्यता तसेच संशोधन आणि विकासाच्या माध्यमातून पदवीधर विद्यार्थी कृषी क्षेत्राला एका लाभदायक उपजीविकेत परिवर्तीत करतील, असा विश्वास पंतप्रधानांनी व्यक्त केला. एका जलऊर्जा प्रकल्पाचे उद्‌घाटन आणि त्याच दिवशी तशाच दुसऱ्या प्रकल्पाची पायाभरणी करण्याचा आजचा दिवस विशेष असल्याचे, पंतप्रधानांनी पकुलडुल प्रकल्पाच्या पायाभरणी समारंभात सांगितले. देशाच्या अविकसित भागांचा विकास करण्याच्या दृष्टीने केंद्र सरकार सर्वतोपरी प्रयत्नशील असल्याची ग्वाही त्यांनी दिली. ताराकोटे मार्गाच्या माध्यमाने माता वैष्णोदेवी देवस्थानला भेट देऊ इच्छिणाऱ्या भाविकांना पर्यायी मार्ग उपलब्ध होणार असल्याचे पंतप्रधान म्हणाले. पर्यटन, विशेषत: अध्यात्मिक पर्यटन हा जम्मू आणि कश्मीर राज्यातील उत्पन्न वाढवण्याचा एक महत्वपूर्ण स्रोत असल्याचेही पंतप्रधानांनी सांगितले.
पंतप्रधान  नरेंद्र मोदी यांनी  नागरिकांना  कोविड-19 या संक्रमित रोगावर तंत्रज्ञान आधारित उपाय ‘माय गौ इंडिया’ या संकेत स्थळावर सामाईक करण्याचे केले  आव्हान

एक ट्विटमध्ये पंतप्रधान नरेंद्र मोदी म्हणतात, सुदृढ ग्रहासाठी न्यूनतम उपाय शोधून काढले जात आहे. कोविड -19 या संक्रमित रोगासाठी अनेक लोक तंत्रज्ञान आधारित उपाय सामायिक करीत आहे. मी त्यांना अशी विनंती करतो कि त्यांनी त्यांच्या कल्पना @ माय गौ इंडियावर सामायिक कराव्यात. हे सर्व उपाय खूप लोकांना मदतपूर्ण ठरतील. #IndiaFightsCorona # भारताचा करोनाशी लढा पंतप्रधांनी आरोग्य कर्मचारी कोरोनाचे संक्रमण रोखण्यासाठी घेत असलेल्या प्रयत्नांवर प्रकाश टाकला ते म्हणाले, ‘आमचे डॉक्टर्स, नर्सेस, आरोग्याची काळजी घेणारे कर्मचारी विशेष प्रयत्न करीत आहे. हे सर्व मंडळी लोकांपर्यत जातात आणि त्यांना मदत करतात. आम्ही त्यांच्या योगदानाचे कौतुक करु. “# भारताचा करोनाशी लढा”,’ असे ट्विट त्यांनी केले. “बरेच लोक कोविड -19 ला भारत कसे तोंड देत आहेत याविषयी वेगवेगळे पैलू अधोरेखित करीत आहेत. कोविड-19 लढाईत अग्रभागी असलेल्या अशा सर्व डॉक्टर, परिचारिका, नगरसेवक, विमानतळ कर्मचारी आणि इतर सर्व उल्लेखनीय लोकांचे मनोबल वाढवित आहे. # इंडिया फाइट्स कोरोना,”असे त्यांनी ट्विट केले.
कोलकात्यातील निर्माणाधीन उड्डाणपूल कोसळल्यानंतर तेथील सद्यस्थितीचा पंतप्रधानांकडून आढावा

कोलकाता येथे निर्माणाधीन उड्डाणपूल कोसळल्याच्या दुर्घटनेच्या पार्श्वभूमीवर तेथील परिस्थिती आणि बचाव कार्याबाबत पंतप्रधान नरेंद्र मोदी यांनी आढावा घेतला. या दुर्घटनेबाबत पंतप्रधानांनी धक्का आणि दु:ख व्यक्त केले. “कोलकाता येथील निर्माणाधीन उड्डाणपूल कोसळल्याचे समजल्यानंतर मला धक्का बसला आणि दु:ख झाले. मी तेथील परिस्थिती आणि बचाव मोहिमेचा आढावा घेतला. या दुर्घटनेत आयुष्य गमावणाऱ्यांच्या कुटुंबियांच्या दु:खात मी सहभागी आहे. सर्व जखमी लवकर बरे व्हावेत, हीच सदिच्छा”, अशा शब्दात पंतप्रधानांनी आपल्या भावना व्यक्त केल्या.
कठोर परिश्रम करा आणि मूलभूत बदल घडविण्यासाठी जनतेलाही बरोबर घ्या : पंतप्रधानांचे युवा प्रशासकीय अधिकाऱ्यांना आवाहन

पंतप्रधान नरेंद्र मोदी यांनी भारतीय प्रशासकीय सेवेच्या 2013 च्या तुकडीतल्या युवा अधिकाऱ्यांची आज भेट घेऊन चर्चा केली. या अधिकाऱ्यांनी केंद्रात, सहाय्यक सचिव म्हणून तीन महिने काम केले आहे. केंद्र सरकारमध्ये काम करुन आपल्या कारकीर्दीची सुरुवात करणारी ही आयएएस अधिकाऱ्यांची पहिलीच तुकडी आहे. आपल्या कारकीर्दीच्या पहिल्या दहा वर्षांचा सर्वोत्तम उपयोग करा. आपल्या क्षेत्रात काम कराल तेव्हा जनतेच्या हितासाठी योगदान देण्याची संधी मिळेल. अनेकदा तुमच्या नव्या कल्पना, दृष्टीकोनांना जुन्या पिढीकडून विरोधही होईल मात्र कठोर मेहनत करुन जनतेला बरोबर घेऊन पुढे जाणे हाच वाटचालीचा मार्ग आहे. हाच लोकांना जोडण्याचा मार्ग असल्याचे पंतप्रधानांनी सांगितले. मुद्रा, सरकारी संपर्क सुधार, नागरिककेंद्री सेवा देखरेख, एक भारत-श्रेष्ठ भारत, मृदा आरोग्य कार्ड योजना, राष्ट्रीय खाण उत्खनन धोरण यासह सहा विषयांवर अधिकाऱ्यांनी यावेळी सादरीकरण केले.
अफगाणिस्तानचे मुख्य कार्यकारी डॉ. अब्दुल्ला अब्दुल्ला यांची पंतप्रधानांनी भेट घेतली

पंतप्रधान नरेंद्र मोदी यांनी अफगाणिस्तानचे मुख्य कार्यकारी अधिकारी डॉ. अब्दुल्ला अब्दुल्ला यांची आज भेट घेतली. पंतप्रधानांनी डॉ. अब्दुल्ला यांचे हार्दिक स्वागत केले. जयपूर येथे होणाऱ्या दहशतवाद विरोधी परिषद 2016ला डॉ. अब्दुल्ला संबोधित करणार आहेत. डिसेंबर 2015 मध्ये पंतप्रधान नरेंद्र मोदींच्या अफगाणिस्तानच्या यशस्वी दौऱ्याचा पुनरुच्चार यावेळी डॉ. अब्दुल्ला अब्दुल्ला यांनी केला. दोन्ही देशांमधील धोरणात्मक भागीदारीला या दौऱ्याने पुन:ऊर्जा प्रदान केली आहे. अफगाणिस्तान मध्ये पायाभूत सुविधांच्या विकासासाठी आणि क्षमता वृद्धिंगत करण्यासाठी भारताकडून मिळणाऱ्या पाठिंब्याबद्दल अब्दुल्ला यांनी भारताचे मन:पूर्वक कौतुक केले. भारतीयांचे संरक्षण करण्यासाठी विशेषत: 4-5 जानेवारी 2016ला मझार-ए-शरीफ येथे भारतीय दूतावासावर झालेल्या हल्ल्या दरम्यान भारतीयांचे संरक्षण करताना अफगाणिस्तानच्या राष्ट्रीय सुरक्षा दल आणि सरकारने दाखविलेल्या शौर्य व त्यागाबद्दल पंतप्रधानांनी कृतज्ञता व्यक्त केली. द्विपक्षीय आणि प्रादेशिक क्षेत्रातील धोरणात्मक भागीदारी अधिक मजबूत व्हावी, याकरिता दोन्ही नेत्यांनी आपल्या विचारांचे यावेळी आदान प्रदान केले.
उपराष्ट्रपती आणि युरोपियन उच्चालय प्रतिनिधी जोसेफ बोरेल फॉन्टेलेस यांनी पंतप्रधानांशी साधला दूरध्वनीद्वारे संवाद

जोसेफ बोरेल फॉन्टेलेस, युरोपचे उच्च प्रतिनिधी तसेच उपराष्ट्रपती यांनी आज पंतप्रधान नरेंद्र मोदी यांच्याशी दूरध्वनीद्वारे संवाद साधला. बोरेल 16 ते 18 जानेवारीदरम्यान भारताच्या दौऱ्यावर असून ते रायमाना वार्ता 2020 ला उपस्थित राहून अध्यक्षीय भाषण करतील. 1 डिसेंबर 2019 ला युरोपियन संघराज्याच्या एचआरपीव्ही या पदावर नियुक्त झाल्यानंतरची ही त्यांची पहिलीच विदेश यात्रा आहे. पंतप्रधान मोदी यांनी बोरेल यांचे एचआरपीव्ही पदावर नियुक्त झाल्याबद्दल अभिनंदन केले असून भविष्यातील योजनांसाठी शुभेच्छा दिल्या. युरोपीयन संघराज्य आणि भारत हे नैसर्गिक भागीदार असून ते मार्च 2020च्या भारत युरोप उत्पादक परिषदेत सहभागी होतील. या परिषदेत हवामान बदल, व्यापार, आर्थिक संबंध या विषयांबाबत भारत युरोपवर अवलंबून असल्याचे पंतप्रधानांनी सांगितले. पंतप्रधानांनी पूर्वी युरोपियन आयोग आणि युरोपियन परिषदेशी झालेल्या नेतृत्वाबाबत चर्चेचे पुनर्स्मरण केले.